Daniele ta telama sambu na kubaka dikabu na yandi (13)
12 “Na ntangu yina Mikaele*+ ta telama,* mfumu ya nene+ yina ke telamaka sambu na mambote ya bantu na nge.* Mpi ntangu mosi ya mpasi ta vanda na mutindu yina me salamaka ntete ve katuka dikanda mosi me basikaka tii na ntangu yina. Mpi na ntangu yina bantu na nge ta guluka,+ konso muntu yina bo me sonikaka zina na yandi na mukanda.+2 Bantu mingi yina me lalaka na mfututu ya ntoto ta telama, bantu ya nkaka sambu na luzingu ya mvula na mvula mpi bankaka sambu na nsoni mpi sambu na kuvweza ya mvula na mvula.3 “Bantu yina kele ti mayele ya kubakisa mambu mbote-mbote ta sema ngolo bonso mpwasa ya nene ya zulu, mpi bantu yina ke nata bantu mingi na lunungu ta sema bonso bambwetete, mvula na mvula.4 “Kansi nge, Daniele, bumba mambu yai sambu yo vanda kinsweki, mpi kanga mukanda yina tii na ntangu ya nsuka.+ Bantu mingi ta tambula-tambula,* mpi nzayilu ya kieleka ta kuma mingi.”+5 Ebuna mono Daniele, mono talaka mpi mono monaka bigangwa zole ya nkaka me telama kuna, mosi na lweka yai ya masa mpi ya nkaka na lweka yina ya nkaka ya masa.+6 Ebuna kigangwa mosi yulaka muntu yina lwataka bilele ya lino,+ yina telamaka na zulu ya bamasa ya nzadi, nde: “Tii nki ntangu mambu yai ya kuyituka ta suka?”7 Ebuna mono waka muntu yina lwataka bilele ya lino, yina telamaka na zulu ya bamasa ya nzadi, ntangu yandi tombulaka diboko na yandi ya kitata mpi ya kimama na zulu mpi zengaka kieleka na zina ya muntu yina kele na luzingu kimakulu+ nde: “Yo ta vanda sambu na ntangu mosi ya bo me tulaka, bantangu ya bo me tulaka, mpi ndambu ya ntangu.* Ntangu bo ta manisa kuzenga ngolo ya bantu ya santu bitini-bitini,+ mambu yai yonso ta kuma na nsuka na yo.”8 Ebuna mono, mono waka, kansi mono vandaka kubakisa ve;+ yo yina mono tubaka nde: “O mfumu na mono, mambu yai ta suka nki mutindu?”9 Ebuna yandi tubaka nde: “Kwenda, Daniele, sambu mambu yai fwete bikala ya kinsweki mpi ya kukanga ti kidimbu tii na ntangu ya nsuka.+10 Bantu mingi ta kudikumisa bunkete mpi mpembe, ebuna bo ta kudikatula mvindu.+ Bantu ya mbi ta sala mambu ya mbi, mpi muntu mosi ve ya mbi ta bakisa; kansi bantu yina kele ti mayele ya kubakisa mambu mbote-mbote ta bakisa.+11 “Mpi katuka na ntangu yina bo katulaka kimenga ya konso ntangu+ mpi ya bo tulaka kima ya nzanzi+ yina ke nataka lufwa, yo ta vanda bilumbu 1 290.12 “Kiese na muntu yina ke landa kuvingila* mpi yina ta kuma na bilumbu 1 335!13 “Kansi nge, kwenda tii na nsuka. Nge ta pema, kansi nge ta telama sambu na kubaka dikabu na nge* na nsuka ya bilumbu.”+
kon_Latn kon_Latn